open-index/open-wikipedia-markdown huggingface dataset:
Hilaria

**Hilaria** erant festum Romanum, Matri deorum dedicatum, quod die 25 Martii celebrabatur.  De Graeco ἱλαρός, *laetus*, nomen derivatum est. Valerius Maximus dicit et ludos Matris deorum aediles instruebant.

Pars ordinis rituum Matris et Attis longi, qui  15 Martii incipiebat et 28 Martii finiebat, Hilaria fuerunt. Ex Fastis *Philocali* dictis (354) accepimus nomina dierum  :
*Idibus Martiis : **Canna intrat**. Sodalitas *cannophorum* magna pompa insignibus suis ornata ad templum iter facit. Archigallus taurum sex annos natum immolat. Significatio cannarum incerta est : ad vitam Attidis prope flumen Sangarium referri solet, cuius filiam amasse narratur. Nonnulli eruditi putant inibi agi de antiquo ritu accersendae pluviae causa perfecto (Magna Mater est dea fertilitatis). Certe sequuntur  dies plures abstinentiae et purificationis.
*XI Kalendas Apriles : **Arbor intrat**. Pinus succidebatur et aries super radicibus immolabatur. Dein arbor laneis infulis involuta a sodalitate *dendrophoron* ad templum portabatur : cadaver dei  esse putabatur cuius mortem fideles, pectus pineis nucibus plangentes, lugebant et pinum sertis violarum ornabant, quia ille flos e sanguine dei ortus esse dicebatur.
*IX Kalendas Apriles : **Sanguem**. Dies funeris dei. Pinus sub templo sepelitur (quod verbo Graeco *Catabasis* vocatur). Tum fideles vehementer maerent atque sanguine suo aram aspergentes deum adiuvant : praeeunte enim archigallo membra flagris vel cultris lacerant. Nonnulli sonitu cymbalorum et tympanorum necnon cantibus et cetera musica hebetati usque ad sacrificium virilitatis suae perducuntur (ita Galli fiunt). Nocte sequenti pervigilium (graece *Pannychis*) hymnis canendis agitur, dum speratum nuntium reditus dei exspectant. Hoc eodem die vota et sacra ad salutem imperatoris ab archigallo suscipiebantur : itaque anno 180 Christiani illum sacerdotem multum irriserunt, quod die 24 Martii  solitas precationes praeierat, ignarus scilicet Marcum Aurelium Augustum iam die 16 huius mensis apud Sirmium in Pannonia obiisse.
*VIII Kalendas Apriles : **Hilaria**. Nuntio reditus dei adlato, fideles laetantes sacrificiis gratias agunt ; nam hic dies non tantum resurrectionis sed etiam sacrarum nuptiarum (graece *Hierogamiae*) celebratur. Magna pompa triumpho simili per Urbem itur : ipsi imperatores et ceteri proceres e senatorio ordine res pulcherrimas e propriis  thesauris commodant ad pompae magnificentiam augendam. Ita tristitia maestissima pristinorum dierum cum gaudio quam maximo mutatur.
*VII Kalendas Apriles ; **Requ(i)etio**. Illo die post orgia et vigilias fideles vires reficiebant et requiescebant.
*VI Kalendas Apriles : **Lavatio**. Illo die signum deae et cetera sacra in Almone prope Romam lavabantur. Pompa  cum musica, cantibus, tripudiis et ludicris lasciviens  praesentibus *quidecimviris sacris faciundis* deam carpento vectam sequebatur.

## Notae
## Nexus externi
* De Hilariis in  '''' 

Categoria:Feriae Romanae
Hilaria (discretiva)

* Hilaria, festum Romanum
* Hilaria, plantarum genus
* Hilaria, nomen femininum
* Hilaria, sancta Christiana
* Hilaria, flumen Germaniae (Theodisce *Iller*)
Helenus

[thumb|[Aeneas et Helenus sacrificantes (circa 1530).]]
In *Iliade* **Helenus** est vates Troianorum, Priami et Hecubae filius, Hectoris Cassandraeque frater. Non tantum Hectori consilia e scientia divina ducta dabat sed ipse fortiter adversus Danaos pugnabat antequam a Menelao vulneratus e proelio recessit. Ilio capto Neoptolemum in Epirum sequebatur ubi civitatem apud Molossos condidit et uxorem Deidamiam, Neoptolemi matrem, duxit. Secundum posteriores fabulas  quas sequebatur *Aeneis* Pyrrho, Achillis filio, mortuo Andromachen, Hectoris viduam, uxorem ducebat et in Epiro regnabat. Filium genuit Cestrinum nomine.

Secundum *Apollodori bibliothecam* Paride mortuo de matrimonio Helenae cum fratre Deiphobo certavit. Victus in montem Idam secessit ubi ab Ulixe captus est. Captivus Achaeis pignora divina e quibus salus Troiae pendebat detexit, ita ruinam patriae indicens.
## Notae
## Fontes 
*Apollodori bibliotheca, *Epitome* V.9-10 et VI.12-13.
**Ilias*, VI.73-101, VII.46-53, XII.94-95, XIII.576-600.
**Aeneis*, III.295-715 
*Hyginus, *Fabulae*, 90, 128, 223.12
*Pausanias, *Descriptio Graeciae* I.11.1.
Categoria:Heroes Belli Troiani
Categoria:Vates ideales
Categoria:Personae Iliadis
Regifugium

[thumb|350px|[Fasti Antiates maiores|Fasti Antiates Maiores: Regifugium mense Februario notatur (REGIF)]]
**Regifugium** vel **Fugalia** erant festum Romanum, quod die 24 Februarii (die ultimo anni Romuli antiqui, qui mense Martio inceperat) celebrabatur. Rex sacrorum in comitio victimam immolaverat et statim fugae se dedit. Salii ritui aderant.

Ovidius et Ausonius hunc ritum fugae Tarquinii Superbi regis Romani ultimi memorandae causa fieri explicant, sed verisimilius lustrationis alicuius causa perficiebatur. 

Die mensis pari (scilicet infelici) regifugium fiebat, sicut et Equirria; ceterae feriae publicae Romanae diebus mensis imparibus celebrabantur.

## Notae
## Alii fontes
* Festi *de verborum significatione* s.v.
* Augustini *De civitate Dei* II 6

## Plura legere si cupis 
* Paul-M. Martin,	"La fonction calendaire du roi de Rome et sa participation à certaines fêtes", ''Annales de Bretagne et des pays de l'Ouest'', 1976: 239-244

## Nexus externi
*Le Dictionnaire des Antiquités Grecques et Romaines de Daremberg et Saglio
* De Regifugio in *Neue Pauly* 

Categoria:Feriae Romanae
Categoria:Ritus Februarii
Categoria:Reges Romani
Categoria:Forum Romanum
Ioannes McShane

[thumb|upright=0.6|McShane mense Octobris [2022]]
**Ioannes McShane** (natus *Ian David McShane* Blackburniae in Lancastriensi comitatu Angliae die 29 Septembris 1942) est histrio Anglicus. Actionibus televisificis innotuit, praecipue propter partes titulares actas in *Lovejoy* serie BBC (1986–1994),  partes Al Swearengen in *Deadwood* (2004–2006) et in eius continuatione in pelliculis anno 2019, et partes Mr. Wednesday in *American Gods* (2017–2021).

Venetiae in urbe Californiensi habitat.

## Notae
Categoria:Actores Angliae
Categoria:Incolae Californiae
Sandalus

***Sandalus*** est genus coleopterorum familiae Rhipiceridarum. Larvae sunt ectoparasitoidea cicadoideorum nymphalium.

## Descriptio
Mares a 17 ad 20 millimetra longi, feminae a 22 ad 25 mm longae sunt. Antennae in maribus flabellatae, in feminis serratae sunt.

## Species
Inter *Sandalum* digeruntur saltem viginti species descriptae.

* *Sandalus bowkeri* Péringuey, 1888
* *Sandalus californicus* LeConte, 1861
* *Sandalus castanescens* Fairmaire, 1897
* *Sandalus costipennis* Boheman, 1851
* *Sandalus cribricollis* Van Dyke, 1923
* *Sandalus distinctus* Péringuey, 1888
* *Sandalus insuleatus* Pic, 1923
* *Sandalus kani* Sakai & Sakai, 1981
* *Sandalus marginatus* Péringuey, 1888
* *Sandalus mystacinus* (Fabricius, 1794)
* *Sandalus niger* Knoch, 1801
* *Sandalus petrophya* Knoch, 1801
* *Sandalus porosus* LeConte, 1868
* *Sandalus proximus* Péringuey, 1888
* *Sandalus punctulatus* Boheman, 1851
* *Sandalus randyi* Schnepp & Powell, 2018
* *Sandalus sauteri* Emden, 1924
* *Sandalus segnis* Lewis, 1887
* *Sandalus subelongatus* Picco, 1907
* *Sandalus taiwanicus* Lee, Satô & Sakai, 2005

## Notae
## Bibliographia
*Arnett, R. H. Jr., M. C. Thomas, P. E. Skelley, et al., eds. 2002. *American Beetles, Volume II: Polyphaga: Scarabaeoidea through Curculionoidea.* Boca Raton Floridae: CRC Press. ISBN 978-0849309540.
*Capinera, John L., ed. 2008. *Encyclopedia of Entomology.* Springer. ISBN 978-1402062421.
*Craighead, F. C. 1921. "Larva of the North American beetle *Sandalus niger* Knoch." *Proceedings of the Entomological Society of Washington* 23: 44–48.
*Hallan, Joel. 2010. "Synopsis of the described Coleoptera of the World." *Biology Catalog.* Texas A&M, 6 Iunii 2010.
*Jin, Z. Y., Hermes Escalona, Adam Ślipiński, et Hong Pang. 2013. "Phylogeny and Classification of Rhipicerinae (Coleoptera: Rhipiceridae) with A Review of the Australian Taxa." *Annales Zoologici* 63 (2). .
*Lawrence, J. F., et A. F. Newton, Jr. 1995. "Families and subfamilies of Coleoptera (with selected genera, notes, references and data on family-group names)." In *Biology, phylogeny and classification of Coleoptera: Papers celebrating the 80th birthday of Roy A. Crowson,* ed. Pakaluk et Adam Slipinski, 779–1006. Varsoviae: Muzeum i Instytut Zoologii PAN. SBN 83-85192-34-4.
*LeConte, J. L. 1861. *Classification of the Coleoptera of North America.* Vasintoniae: Smithsonian Miscellaneous Collections 3. ISBN 0665100558. .
*Löbl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.
*Rings, R. W. 1942. "The external anatomy of *Sandalus niger* Knoch (Coleoptera: Rhipiceridae)." *Annals of the Entomological Society of America* 35 (4): 411–25. . ISSN 1938-2901.
*Young, F. N. 1956. "Unusual abundance of *Sandalus* in southern Indiana." *Col. Bulletin* 9: 74.

## Nexus externi
Categoria:Dascilloidea
Categoria:Genera animalium
Categoria:Taxa Knoch
Categoria:Taxa 1801
Chrysostomia

[thumb|upright=0.8|left|Chrysostomia anno [1909 (Sergii Prokudin-Gorskij photographema).]]
**Chrysostomia** (Russice Златоуст, *Zlatoust*) est urbs regionis Celiabinscensis Russiae. Incolarum habet 163 919 anno 2020.

## Historia
Aurum his locis a multis quaesitum erat, sed ferrum inventum est, annoque 1754 fabrica ferri producendi constructa, nomine Ioannis Chrysostomi nuncupata. Ab anno 1811. urbs gubernii Ufensis erat. Anno 1815, fabrica armaria constructa est, anno 1859 fabrica chalybis producendi addita, ubi primi cannones chalybini factae erant. Statio ferrivialis anno 1890 constructa, quae pars ferriviae Transsibiricae erat. 

## Notae
## Nexus externi
Categoria:Condita 1754
Categoria:Urbes regionis Celiabinscensis
Fier (praefectura)

**Fier** (Albanice *Qarku i Fierit*) est una e duodecim praefecturis Albaniae. Caput est urbs eiusdem nominis.

## Geographia politica 
### Municipia praefecturae 
Haec municipia ad praefecturam pertinent:
* Fier
* Divjakë
* Lushnjë
* Mallakastër
* Patos
* Roskovec

## Geographia physica 
### Flumina 
* Seman

## Nexus externi
Equirria

[thumb|upright=1.6|[Fasti Antiates maiores|Fasti Antiates Maiores: Equirria mense Februario et iterum mense Martio notantur (EQVIR).]]
**Equirria** (vel **Equria** et **Ecurria**, de *Equicurria*) erant festum Romanum, Marti deo dedicatum. A Romulo instituta sunt; equi bigis iuncti in Campo Martio trans pomerium cursu certabant. Inter sacra ponebantur quae mense Martio militiae tempus inibant, quae usque ad mensem Octobrem durabat (illius mensis idibus dies festus *October equus* annuam militiam equorum claudebat et eos lustrabat).

Bis Equirria instituebantur: 27 Februarii et 14 Martii, hoc est antiquitus tum cum annus die 1 Martii incipiebat, exeunte vetere anno et ineunte novo. Die mensis pari (scilicet infelici) Equirria secunda fiebant, sicut et regifugium; ceterae feriae publicae Romanae diebus mensis imparibus celebrabantur.

## Notae
## Alii fontes
[thumb|[Victoria (dea)|Victoria alata bigis vecta, qui typus monetarius in denariis reipublicae Romanae maxime communis erat]]
* Festi *de verborum significatione* s.v.
* Varronis *De lingua Latina* VI 13
* Ovidii *Fastorum* II.857-864 et III.517-522

## Plura legere si cupis 
* Georges Dumézil, "Les chars concurrents. Ecvrria." in	''Fêtes romaines d'été et d'automne ; suivi de Dix questions romaines*, Gallimard, 1975: 161-5. Recensio critica Altera recensio critica Nonnullae paginae apud Guglum librorum
*Jean Loicq, "Le témoignage de Varron sur les « Ecurria »", *Latomus*, 1964: 491-501
*Elizabeth Rawson, "Chariot-Racing in the Roman Republic", *Papers of the British School at Rome*, 1981: 1-16

## Nexus externi
* *Le Dictionnaire des Antiquités Grecques et Romaines de Daremberg et Saglio*
* De Equirribus in Gulielmi Smith *Dictionary of Greek and Roman Antiquities'' (1890) 

Categoria:Feriae Romanae
Categoria:Equus
Categoria:Campus Martius
Categoria:Ritus Februarii
Categoria:Ritus Martii
Nemoralia

**Nemoralia** erant festum Romanum, Dianae dedicatum, quod diebus a 13 ad 15 Augusti in templo Dianae Aricino in ripa Nemorensis lacus sito celebrabatur. 

Processio cum facibus candelisque a Roma Ariciam proficiscebatur; lacum Nemorensem fideles circumveniebant et trans lacum facibus incensis navigaverunt. Canes venatici, processionis socii hoc die erant vittisque ornantur et aliis modis colebantur; venatio autem tempore feriarum prohibita est.

## Fontes
* Ovidius, *Fasti*, III 259-275
* Statius, *Silvae*, III 52-60
* Propertius II 32, 9-10

## Nexus externi
* De Nemoralibus in  situ "Novae Romae" 

Categoria:Diana (dea)
Categoria:Feriae Romanae
Vibius Sequester

**Vibius Sequester** (saeculo IV aut V florens) fuit grammaticus Romanus, qui *De fluminibus, fontibus, lacubus, nemoribus, gentibus, quorum apud poëtas mentio fit* librum composuit et nomina geographica a Vergilio, Ovidio, Lucano, Silio Italico memorata ibi collegit.

## Nexus externi 
* Editio Ieremiae Iacobi Oberlini cum notis (Argentorati 1778)
* Editio Alexandri Riese in *Geographis Latinis minoribus*

Categoria:Auctores Latini antiqui
Categoria:Geographi Latini antiqui
Sequester, Vibius
Ieremias Iacobus Oberlinus

**Ieremias Iacobus Oberlinus** (Francogallice *Jérémie-Jacques Oberlin*, Argentorati die 8 Augusti anno 1735 natus, ibidemque die 6 Octobris anno 1806 mortuus) fuit philologus et clericus Alsaticus.

## Vita
In Universitate Argentoratensi educatus, anno 1764 bibliothecarii universitatis adiutor; ab anno 1770 in gymnasio Argentoratensi docebat, ab anno 1772 Academiae Inscriptionum et Litterarum Humaniorum socius. Anno 1778 expeditionem archaeologicam in Galliam australem fecit, post quam universitatis professor factus est gymnasiique rector. Ecclesiae sancti Thomae Argentoratensis canonicus ab anno 1782 erat. Anno autem 1793 Metti incarceratus est, et post diem 9 Thermidori liberatus.

## Editiones
Vibium Sequestrem (Argentorati 1778) et Horatium edidit (Argentorati 1788), necnon  opera (*Glossarium Germanicum medii aevi potissimum dialecti Suevicae*, 2 vol., 1781-1784; et *Philosophiae moralis Germanorum medii aevi specimen*).

## Opera propria
* *Miscellanea litteraria* (1770)
* *Orbis antiqui monumentis suis illustrati prodromus et primae lineae* (1772—1776)
* *De linguae latinae medii aevi mira barbarie* (1773)
* *Iungendorum marium fluviorumque omnis aevi molimina* (1775)
* *Essai sur le patois lorrain* (1775)
* *Alsatia litterata* (1786)
* *Diplomatica* (1788)
* *Patois et moeurs de la campagne* (1798)
* *Essai d’annales de la vie de Guttenberg* (1801)

*Collegium Oberlinianum
*Socialismus Christianus

## Nexus externi
* De Oberlino in *Deutsche Biographie* 
* De Oberlino in *Lexico encyclopaedico Brockhaus et Efron* 

Categoria:Alumni Universitatis Argentoratensis
Categoria:Archaeologi Franciae
Categoria:Philologi Franciae
Categoria:Philologi Germaniae
Portumnalia

[thumb|350px|[Fasti Antiates maiores|Fasti Antiates Maiores: Portunalia mense sextili notantur (PORT).]]
**Portumnalia** vel **Portunalia** erant feriae Romanae in honorem dei Portumni, quae 17 Augusti (a.d. XVI Kal. Sept.) celebrabantur. Varro dicit:
Portunalia dicta a Portuno, cui eo die aedes in portu Tiberino facta et feriae institutae

Portunus deus portuum et portarum et clavium erat, et die Portunalium Romani claves lustrabant, sed incertum est quo modo

## Notae 
## Plura legere si cupis 
* Georges Dumézil, "Ports et portes: Portvnalia" in ''Fêtes romaines d'été et d'automne ; suivi de Dix questions romaines'', Gallimard, 1975: 38-41. Recensio critica Altera recensio critica Nonnullae paginae apud Guglum librorum

## Nexus externi
* Georgii Wissowa Religion und Kultus der Römer, S. 112

Categoria:Feriae Romanae
Categoria:Ritus Augusti
Parthamaspates

thumb|Parthamaspatis nummus.
thumb|Sestertius Traiani cum titulo; REX PARTHIS DATVS.
**Parthamaspates** est rex quem Traianus victor anno 116 Parthis dedit. Arsacidarum genere ortus, filius Osrois I habebatur qui in imperium Romanum ob seditiones intestinas olim fugerat. Non diu apud Parthos regnavit qui eum aspernabanturː postquam anno 117 Hadrianus exercitum Romanum e Mesopotamia reduxit, Parthamaspaten regem Osroenae fecit, parvi regni inter Parthos et Romanos ubi anno 123 adhuc regnabat.

In memoriam huius gloriosi facti senatus sestertium cudi iussit cum hac scaenaː imperator Romanus in aggere sedet et Parthamaspati infra stanti diadema imponit. Ad latus imperatoris in aggere stat praefectus praetorio. Ad sinistram figura Parthiam personificans et genu subnixa manus ad novum regem porrigit. Circum hic titulus legiturː REX PARTHIS DATVS.
## Notae 
## Fontes 
* Dio Cassius, *Historia Romana* 68.30.
* *Historia Augusta*, Vita Hadriani V.4. In manuscriptis nomen regis varie corruptum est. Nomen Latinum modernum e Dione Cassio sumptum est.
## Plura legere si cupis 
* Iulianus Guey. *Essai sur la guerre parthique de Trajan (114-117)*,  1937 Recensio critica
* F. A. Lepper, *Trajan s Parthian war*, Oxonii, 1948. (Oxford classical and philosophical monographs). Recensio critica
Categoria:Regnum Parthorum
Categoria:Arsacidae
Categoria:Nati saeculo 1
Categoria:Mortui saeculo 2
Sandalus niger

***Sandalus niger*** est species coleopterorum familiae Rhipiceridarum, quae in America Septentrionali endemica est. Larvae sunt ectoparasitoidea cicadoideorum nymphalium.

Feminae maresque volant, sed feminae plerumque sine motu in truncis ulmorum manent. Mares, qui volare solent post meridiem cum temperatura inter 15C et 30C esset, sub 15C quiescunt. Praeter coitionem, feminae maresque immobiles manent, non volantes.

## Notae
## Bibliographia
*Arnett, R. H. Jr., M. C. Thomas, P. E. Skelley, et al., eds. 2002. *American Beetles, Volume II: Polyphaga: Scarabaeoidea through Curculionoidea.* Boca Raton Floridae: CRC Press. ISBN 978-0849309540.
*Capinera, John L., ed. 2008. *Encyclopedia of Entomology.* Springer. ISBN 978-1402062421.
*Craighead, F. C. 1921. "Larva of the North American beetle *Sandalus niger* Knoch." *Proceedings of the Entomological Society of Washington* 23: 44–48.
*Hallan, Joel. 2010. "Synopsis of the described Coleoptera of the World." *Biology Catalog.* Texas A&M, 6 Iunii 2010.
*Jin, Z. Y., Hermes Escalona, Adam Ślipiński, et Hong Pang. 2013. "Phylogeny and Classification of Rhipicerinae (Coleoptera: Rhipiceridae) with A Review of the Australian Taxa." *Annales Zoologici* 63 (2). .
*Lawrence, J. F., et A. F. Newton, Jr. 1995. "Families and subfamilies of Coleoptera (with selected genera, notes, references and data on family-group names)." In *Biology, phylogeny and classification of Coleoptera: Papers celebrating the 80th birthday of Roy A. Crowson,* ed. Pakaluk et Adam Slipinski, 779–1006. Varsoviae: Muzeum i Instytut Zoologii PAN. SBN 83-85192-34-4.
*LeConte, J. L. 1861. *Classification of the Coleoptera of North America.* Vasintoniae: Smithsonian Miscellaneous Collections 3. ISBN 0665100558. .
*Löbl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.
*Rings, R. W. 1942. "The external anatomy of *Sandalus niger* Knoch (Coleoptera: Rhipiceridae)." *Annals of the Entomological Society of America* 35 (4): 411–25. . ISSN 1938-2901.
*Young, F. N. 1956. "Unusual abundance of *Sandalus* in southern Indiana." *Col. Bulletin* 9: 74.

## Nexus externi
Categoria:Dascilloidea
Categoria:Species animalium
Categoria:Taxa Knoch
Categoria:Taxa 1801
Index

**Index** est
#digitus secundus
#catalogus vel elenchus: videas 
##indicem indicum, quas Vicipaedia continet et 
##indicem formularum aliarumque rerum Vicipaediae technicarum
Divalia

[thumb|350px|[Fasti Antiates maiores|Fasti Antiates Maiores: Divalia mense Decembri notantur (DIVAL)]]
**Divalia** vel **Angeronalia** erant feriae Romanae, Divae Angeronae dedicatae, quae die 21 Decembris (a.d. XII Kal. Ian.), scilicet die solstitii brumalis, celebrabantur. Pontifices in templo Volupiae, ubi Angeronae, indice labia prementis, simulacrum staret, sacra fecerunt. 

## Fontes
* Macrobii *Saturnalia* I 10
* Plinii *Hist. Nat.* III 9

## Notae
## Nexus externi
* De Divalibus (*The Mirror of Literature, Amusement, and Instruction, vol. 12, Londinii 1828) 
* De Angerona et Angeronalibus in *Encyclopaedia Britannica'' anni 1911 

Categoria:Feriae Romanae
Categoria:Sol
Categoria:Ritus Decembris
Taquia

[thumb|Taquiae caelatura templi cuiusdam dis Sinensibus in [Perak, Malaesia.]]
**Taquia** sive **Takia** (Sinice 妲己 *Dájǐ*, alibi 妲妀) fuit Chei (紂) concubina magni regis ultimi Xam familiae regnatricis, quae imperium illius eversum post a scriptoribus Cheu familiae succedentis scelerum et libidinum omnium regis magni est damnata, quam ob rem usque adhuc eam apud gentem cognomentum mulieribus improbis pacto vituperationis praeberet.

## Vita 
Familiae Xam rerum gestarum scriptura quaecumque exstat minime Taquiae vitam memorat, non modo quia ultimum fuit Chei regnum familiae eius, sed etiam propterea quod femininam potestatem minus posteritate reprehendens haud sane regis concubinae dicionem mirari videtur. Inde verum sequentes familiae ut primum rerum potiebantur, metu feminarum dominationis adductae multa crimina ei attulerunt. Itaque in Cieni *Opere chronographico* aliisque locis dictum est Taquiam reguli cuiusdam filiam per pulchritudinem formae in Chei gratiam venientem crudelissimam tyrannidem iusisse instituere: aerarium spoliavisse, aedificasse magnificentissimam aulam, nec iam expleta libidine; dixere quidem (namque veri simile est hanc rem ad augendam culpam eos finxisse) et lacum vini fodisse et tamquam carnis silvam, quo nudos ultrius sexus ludere poneret. His factis incitatis seditionibus, regia domu capta datam esse publico capitis supplicio annos fere triginta natam.

## In religione Sinica 
Elaboratus est usque ab aetate australis et borealis imperii Sinarum Taquiae cultus, in quo quasi nymphe figura vulpis novem caudis haberetur; qui cum saepius imperatorius iussu interdicebatur tamen in longinquis ac sede imperii remotis superaret.

In fabula praeclara aetatis Mim familiae, nomine *Fengshen Yanyi* (封神演義), imposuit nymphae vulpis dea Nüwa pensum ut fatum perficeret Cheo rege in ruinam deducendo; Taquiam veram interfecit, se ut illam repraesentavit, regem Cheum ad flagitia corrupit. Tum verum, quia tantorum scelerum auctrix fuisset, exacto penso a dea tradita est novo regi ad supplicium sumendum.

## Notae 
Categoria:Feminae
Categoria:Sinae
Cheus

thumb|Imago commenticia Chei regis Xam.
**Cheus**, Sinice 帝辛 *Dì Xīn*, postumo nomine 紂 *Zhòu* (natus fere 1105 a.C.n., mortuus 1046 a.C.n., regnavit ab 1075) fuit magnus rex sive imperator (ante quam titulus ipse a Chingo creatus) Sinarum Xam familiae ultimus.

## Vita 
Praeerat is et colendo agro et barbaris in Sinarum partem quae in meridiem et orientem spectat subigendis, quo bello eius gentis dicionem ad provincias quae nunc Chiamsua et Cechiana vocantur extendit, sed absumpto rebus militaribus aerario, proditione necopinata Changi reguli subiecti ad mortem voluntariam coactus annos undesexaginta natus imperium in illo tradidit.

Secundum rerum gestarum scriptores, familiam Cheu conditam post, praesertim Cienum Han familiae, tyrannidem crudelissimam adfectavit; nec verum haec opinio fida videtur, propterea quod multa et parum credibilia scelera ei imputarent: fertur enim lacum vini fodi eum cum Taquia concubina iussisse ac tamquam carnis silvam aedificari, quo in loco nudos ad ludendum mitteret, poenasque monstruosas adtulisse cuicumque iuberet. Id autem temporis tres adesse aulicos sapientes, Pecanium et Kicium patruos ac fratrem Vicium; quorum, ut habet Confucius, primus ob consilium apertum datum necatus evulso corde, alter se simulans insanire mortem evitavisset missusque ad Coream eius gentis conditor, tertius creatus est a Cheu familia regulus in Song terra. His et aliis facinoribus, etsi veri simile est a victoribus ficta, tamen fama eius percrebruit apud posteros, ut nomen suum omni tyranno subsequenti usque adhuc praeberet.

## Notae 
Categoria:Imperatores Sinarum
Ioannes von Euler-Chelpin

**Ioannes von Euler-Chelpin** (natus die 15 Februarii 1873; mortuus 6 Novembris 1964) fuit chemicus Suecicus origine Germanica. Anno 1929, Praemium Nobelianum chemiae cum Arthuro Harden studiis reactionis sacchari et enzymi accepit. Anno 1931, nicotinamidum adeninum dinucleotidum invenit.

Alma mater eius est universitas Humboldtiana Berolinensis, deinde universitas Holmiensis. Eius filius est Ulf von Euler physiologus.

## Notae
## Nexus externi 
Categoria:Alumni Universitatis Holmiensis
Categoria:Physici Sueciae
Categoria:Praemium Nobelianum Chemiae
Categoria:Alumni Universitatis Humboldtianae Berolinensis
Schola superior episcopi Amat memorialis

**Schola superior episcopi Amat memorialis** (Anglice *Bishop Amat Memorial High School*) est lyceum Catholicum a quodam Episcopo Amat appellatum et in *La Puente* Angelopolis Comitatus Californiae situm. Discipuli lanceatores appellantur. Colores scholae sunt caeruleus et aureus. 

Sententia lycei est "Monstra Matrem", Dei genetrici dedicata.

## Nexus externi
*Situs interretialis scholae proprius.

Categoria:Ecclesia Catholica Romana in Civitatibus Foederatis Americae
Categoria:Scholae Civitatum Foederatarum
Encephalomyeliditis disseminatae tractatio

**Tractatio encephalomyeliditis disseminatae** strategias therapeuticas diversas in tractandis comprimit. 

In genere distinguuntur therapiae encephalomyeliditis disseminatae in categorias tres vel quattuor:
# tractationis crisium morbi,
# praeventionis relapsuum in temporis cursu,
# tractationis symptomatum specificorum, et
# tractationum futurarum in damnis neuronalibus morbi causa restituendis.

Tractio imprimis ad crises praventionem spectat, ut symptomata diplopiae (visionis duplicis), sensus vertiginis, perturbationum ambulandi. Talibus in *exacerbationibus* acutis frequenter glucocorticoida (ut prednisolonum) medicamenta adhibeantur. Gravissimis in casibus etiam plasmapheresis (commutatio plasmatis) pernecesse sit — dialysi similis, sanguis extra corpus liberatur; plasmapheresis nimis anticorporum ex sanguine removit. *Praeventio* ad exacerbationes quoad et magnitudinem et frequentiam reducendas valet. Beta-interferona et quaedam aliae substantiae, quae affecti per iniectionem suorum constanter applicare solent. Insuper, si commendetur, natazilumabum vel mitoxanthronum, quod est chemotherapiae similis, therapiae ordinis secundae vel tertiae notae sunt.

Tractationis multorum sympatomatum specificorum ut perturbationis mictionis (vesicae urinariae) vel ambulandi (membri inferioris medicamenta propria remedia divisa sunt.

## Incursus morbi 
[thumb|[Methyloprednisolonum in congressionibus tractandis commendatur.]]
Symptomata nova, ut visus duplex vel imbecillitas repentina, congressionem progressumve morbi suspicionem quaerant tractationemque medicam. Medicamenta ordine primo sunt glucocorticoida, ut prednisolonum vel methyloprednisolonum, quae intra venam applicari solent, at etiam per os sumi queant. Tractatio per 3—5 dies continuare oportet. Effectus adversi sunt per exemplum infectiones, hypertensio arterialis, retentio aquae (oedema).

Si effectibus careant, applicatio hormontis adrenocorticotropini (receptoria melanocortini stimulantis), denique, ordine secundo, plasmapheresis consideranda sunt. Rarius plasmapheresi cyclophosphamidum additum est. 

Et glucocorticoida et hormon adrenocorticotropinum efficaciter securiusque symptomata novorum reducere queant, quam plasmapheresem.

## Medicamenta ad relapsuum praeventionem relata 
Praeventionis progressus morbi diversae strategiae medicamenta excogitatae sunt, imprimis interferona, anticorpora monoclonalia, et immunomodulatores.
### Interferona 
* Interferonum beta 1a
* Interferonum beta 1b
### Anticorpora monoclonalia 
* Alemtuzumab
* Natalizumabum
* Ocrelizumab
### Immunomodulatores 
* Cladribinum
* Dimethylofumaratum
* Diroximelum fumaratum
* Fingolimod
* Glatiramerum acetatum
* Mitoxantronum
* Ozanimodum
* Siponimodum
* Teriflunomidum

## Notae 
* Systema immunitatis

## Nexus externi 
* Pellicula Clinicae Mayio de tractationis encephalomyeliditis disseminatae in genere 

Tractatio encephalomyeliditis disseminatae
Septimontium (festum)

**Septimontium** erat festum Romanum, quod die 11 Decembris (a.d. III Id. Dec.) celebrabatur. Processio septem loca ("montes") praeteriens septem victimas immolabat. Ut Antistius Labeo docet, haec non septem montes soliti erant, sed a Palatuali in Palatino sacrificantes per Veliam ad  (in Esquilino) ibant, postea per Suburram ad Germalem perque Oppium et Caelium in Cispium (in Esquilino). Ad aras omnes  sacra faciebant.

Festus a Numa festum institutum esse dicit. Ateius Capito Septimontium non esse festum publicum, sed festum *pro montibus* addit (similia et Varro). Domitiano imperante Septimontium festum publicum factum esse videtur

## Notae
## Fontes alii
* Plutarchi *Quaestiones Romanae* 69
* Suetonii *de vita Caesarum* 4

## Nexus externi
* De Septimontio in *A Topographical Dictionary of Ancient Rome* (a Samuele Ball Platner et Thoma Ashby composito, Londinii 1929) 

Categoria:Feriae Romanae
Categoria:Topographia Romae urbis
Decametrum

**Decametrum** in Systemate Internationali unitatum est unitas longitudinis decem metris aequalis. 

Dum quaevis praepositio et SI coniunctio adhiberi potest, multa raro in praxi adhibentur; decametrum rarius quam alius longitudinis turmae adhibetur. Usus pragmaticus unus est ad altitudinem geopotentialis in meteorologia. Forma voluminis cubici decametri aptatur ad magna aquae volumina describenda, praecipue in fluviis et lacubus.

Una atmosphaera technica est pressio unius decametri aquae.

Categoria:Mensura
Categoria:Unitates physicae
Hectometrum

**Hectometrum** (a *metro* + *hecto-* 'centum'), signum SI **hm**, in systemate metrico est unitas longitudinis, centum metris par. 

Hectometrum quadratum etiam designatur hectarium (ha).

* Conversio unitatum

## Notae
## Nexus externi 
Categoria:Mensura
Categoria:Unitates physicae
Caput mundi

"**Caput mundi**" nuncupari potest urbs quae locum maximi momenti in orbe terrarum habeat. Inter quas urbes fuerunt Roma, Hierosolyma, Constantinopolis.

## De Roma capite mundi 
:"Ipsa, caput mundi, bellorum maxima merces,
:Roma capi facilis... (Lucani *Pharsalia*, II, 655-656)
Cf. in *Amoribus* Ovidii "caput orbis" (I 15, 26). Temporibus recentioribus nonnunquam versus incerti originis invenitur "Roma caput mundi regit orbis frena rotundi" (vel "Aurea Roma caput mundi / Regit orbis frena rotundi").

## Notae
Categoria:Locutiones Latinae
Categoria:Roma antiqua
La Puente (California)

**La Puente** est oppidum in Angelopoli Comitatu Californiae situm.

Nomen Hispanicum "pons" significat, iam anno 1769 circumiectis per Ioannem Crespí expeditione Portolana ineunte propositum. Urbs ex praedio rustico *Rancho La Puente*, per missionem Sancti Gabrielis Archangeli catholicam ab anno 1770 erecto, anno 1826 per cartographum Amabilem Domino Smith (*Jedediah Smith*) visa, denique anno 1842 fundata est. Indigenae urbis, hodie circiter 500 homines, se natio *kizh* (/kiːtʃ/) nominant. Vicus earum antiqua ***Avvingna*** (Lat. situs residenti) appellatus est.

* Gabriel (archangelus)

## Nexus externi 
* Urbis situs proprius 

Categoria:Ora Occidentalis Civitatum Foederatarum
Categoria:Angelopolis Comitatus
Agonalia

[thumb|350px|[Fasti Antiates maiores|Fasti Antiates Maiores: Agonalia  mensibus Ianuario, Maio, Decembri notantur (AGON)]]
**Agonalia** vel **Agonia** erant feriae Romanae, Iano Agonio dedicatae, quae diebus 9 Ianuarii (a.d. V Id. Ian.), 21 Maii (a.d. XII Kal. Iun.) et 11 Decembris (a.d. III Id. Dec.) celebrabantur. Die 17 Martii (a.d. XVI Kal. Apr.) **Agonium Martiale** Marti dedicatum celebrabatur. Rex sacrorum arietem immolabat.

Nomen Varro sic explicat:
Agonales per quos rex in regia arietem immolat, dicti ab "*Agone?*", eo quod interrogatur a principe civitatis et princeps gregis immolatur.
Sed fortasse a nomine pristino Collis Quirinalis, *Agonus*, vocabulum derivatum est.

A Numa Pompilio Agonalia instituta esse dicuntur. Alexander Severus Circum agonalem Romae aedificavit loco, quo victima Agonalibus immolata erat (ubi *Piazza Navona* hodierna sita est).

## Notae
## Fontes alii
* Ovidii *Fasti* I 319-332.

## Plura legere si cupis 
* Van L. Johnson, "Agonia, Indigetes, and the Breeding of Sheep and Goats", *Latomus*, 1967: 316-338

## Nexus externi
* De Agonalibus in *Dictionnaire des Antiquités Grecques et Romaines de Daremberg et Saglio* 

Categoria:Feriae Romanae
Categoria:Mars (deus)
Categoria:Ritus Ianuarii
Categoria:Ritus Martii
Categoria:Ritus Maii
Categoria:Ritus Decembris
Sandalus californicus

***Sandalus californicus*** est species coleopterorum familiae Rhipiceridarum, quae in America Septentrionali endemica est. Larvae sunt ectoparasitoidea cicadoideorum nymphalium.

## Notae
## Bibliographia
*Arnett, R. H. Jr., M. C. Thomas, P. E. Skelley, et al., eds. 2002. *American Beetles, Volume II: Polyphaga: Scarabaeoidea through Curculionoidea.* Boca Raton Floridae: CRC Press. ISBN 978-0849309540.
*Capinera, John L., ed. 2008. *Encyclopedia of Entomology.* Springer. ISBN 978-1402062421.
*Craighead, F. C. 1921. "Larva of the North American beetle *Sandalus niger* Knoch." *Proceedings of the Entomological Society of Washington* 23: 44–48.
*Hallan, Joel. 2010. "Synopsis of the described Coleoptera of the World." *Biology Catalog.* Texas A&M, 6 Iunii 2010.
*Jin, Z. Y., Hermes Escalona, Adam Ślipiński, et Hong Pang. 2013. "Phylogeny and Classification of Rhipicerinae (Coleoptera: Rhipiceridae) with A Review of the Australian Taxa." *Annales Zoologici* 63 (2). .
*Lawrence, J. F., et A. F. Newton, Jr. 1995. "Families and subfamilies of Coleoptera (with selected genera, notes, references and data on family-group names)." In *Biology, phylogeny and classification of Coleoptera: Papers celebrating the 80th birthday of Roy A. Crowson,* ed. Pakaluk et Adam Slipinski, 779–1006. Varsoviae: Muzeum i Instytut Zoologii PAN. SBN 83-85192-34-4.
*LeConte, J. L. 1861. *Classification of the Coleoptera of North America.* Vasintoniae: Smithsonian Miscellaneous Collections 3. ISBN 0665100558. .
*Löbl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.
*Rings, R. W. 1942. "The external anatomy of *Sandalus niger* Knoch (Coleoptera: Rhipiceridae)." *Annals of the Entomological Society of America* 35 (4): 411–25. . ISSN 1938-2901.
*Young, F. N. 1956. "Unusual abundance of *Sandalus* in southern Indiana." *Col. Bulletin* 9: 74.

## Nexus externi
Categoria:Dascilloidea
Categoria:Species animalium
Categoria:Taxa LeConte
Categoria:Taxa 1861
Kicius

[thumb|Commenticia Kicii [imago.]]
**Kicius** (Sinice 箕子 *Jīzǐ*&thinsp;; Coreanice 기자 *Gija*) familiae Xam Sinarum aulicus fuit sub Chei fratris filii imperio, quem unum e tribus sapientibus illius aulae Confucius habuit. Postquam regem magnum Changus familiae Cheu evicit, missus est a rege novo in terram quae nunc Corea vocatur, quo, ut dicunt Sinarum rerum gestarum scriptores, indigenas et agri culturam docuit et seri nec non alias suae gentis artes, quam ob rem rex fieret populi Gojoseon (hoc est Coreae antiquae), quem igitur et eponymo Gija Joseon (Corea Kiciana) appellant.

## Notae 
Categoria:Reges Coreae
Categoria:Sinae
Proelium apud montem Vesuvium

**Proelium apud montem Vesuvium** certamen fuit in bello Latino secundo, anno CCCCXII (anno 341 chistianorum) P. Decio Mure T. Manlio Imperioso Torquato consulibus contra Latinos, unde Romanos sociisque Latinos victos iuxerunt atque P. Decius Mus mortuus est.

## De bello Latino secundo 
Hoc proelium pro Latinos indictum est, cum ii rebellaverunt contra Romanos quia foedus cum Samnitibus renovavissent, atque Sidicini Campanique Latinis auxilium tulerunt.

Postquam contra Volscos bellum indictum erat, ut Livius dicit, proelium factum est apud montem Vesuvium.

Certamen durissimum erat, unde alam dextram exercitus Romanus cedebat; postea P. Decius Mus ante sacerdotem se devovit, contra hostes impetum fecit atque occisus est; Manlius autem filium suum ipse interfecit, postquam ille in singulare certamen contra Latinos Campanosque iniverat.  

### Fons 
*Titus Livius - "Ab urbe condita" libri VIII 3-11

Categoria:Proelia Romanorum
Colaus

[thumb|Imago [Matthaeus Riccius|Matthaei Riccii et Pauli Siu ab Athanasio Kirchero picta, his verbis inscriptis: "Lii Paulus, Magnus Sinarum Colaus, Legis Christianae propagator."]]

**Colaus** (Sinice 閣老 *Gélǎo*, hoc est "magnus imperialis consilii senator") est titulus magistratibus aulicis sub familiae Mim et Cim imperio a missionariis Europaeis attributus. Sinice autem non est titulus nullus qui aeque ei valet; vocabulum enim *Gelao* appellantur omnes qui imperiale consilium frequentabant. 

## Colai a missionariis memorati 
* Cham Colaus, Sinice 張居正, in Martini Martinii *De bello Tartarico*
* Paulus Siu, Sinice 徐光啟, semel ab Athanasio Kirchero per errorem "Lii Paulus magnus Sinarum Colaus" vocatus

## Notae 
Categoria:Tituli
Veneti (Italia antiqua)

thumb|Populi Italiae sexto saeculo a.C.n.
**Veneti** sunt populus Italicus antiquus qui in hodierna Venetia inter Alpes et mare Hadriaticum vitam agebant. Quorum lingua inscriptionibus tantum nota cum dialecto Latina arcte cognata erat, quae fortasse causa fuit cur fabulae antiquae originem Troianam eis adsignarint. Narrabant enim Antenore duce post Ilium captum Enetos ex Paphlagonia in intimum maris Adriatici sinum venisse atque ibi Patavium condidisse.
## Notae 
## Plura legere si cupis 
* Giulia Fogolari et Aldo Luigi Prosdocimi cur., *I Veneti Antichi. Lingua e cultura*, Patavii, Editoriale Programma, 1988
*Jean Loicq, "Sur les peuples de nom «vénète» ou assimilé dans l’Occident européen", *Études celtiques*, 2003ː 133-165

Categoria:Gentes Italiae antiquae
Volturnalia

[thumb|350px|[Fasti Antiates maiores|Fasti Antiates Maiores: Volturnalia mense sextili notantur (VOLTV)]]
**Volturnalia** erant feriae Romanae, Volturno deo dedicatae, quae die 27 Augusti/Sextilis (a.d. VI Kal. Sept) celebrabantur. Flamen Volturnalis, quod officium a Numa institutum est, festo praeerat. Volturnum deum Varro Tiberim esse dicit, sed Columella Volturnum ventum ab oriente flantem esse dicit, qui vineas perdit, nisi opertae sunt; quo fretus Georgius Dumézil sacrificium Volturnalium expiatorium fuisse suspicatur.

## Notae
## Fontes alii
* Festi *de verborum significatu* s.v.

## Plura legere si cupis 
* Georges Dumézil, "Le vent du sud-est: Volturnalia" in	''Fêtes romaines d'été et d'automne ; suivi de Dix questions romaines*, Gallimard, 1975: 78-81. Recensio critica Altera recensio critica Nonnullae paginae apud Guglum librorum

## Nexus externi
* De Volturnalibus in libro Iulii Vaccai *Le feste di Roma Antica'' 

Categoria:Feriae Romanae
Categoria:Tiberis
Categoria:Ritus Augusti
Selengia

**Selengia** (Russice nunc *Новоселенгинск*, i.e. *Selengia Nova*) est colonia urbana in Buriatia. In ripa Selengae fluminis dextra sita est.  Incolarum 2067 anno 2010 habet.

## Historia
Anno 1665 Cosaci Gabriele Lovtsov duce *castellum Sibiricum* in ripa Selengae laeva condiderunt. Ab anno 1670 castellum Transbaicaliae caput erat. Urbs ab anno 1674 (usque ad annum 1906) erat. Anno 1688 Mongoli Sinarum socii cosacos in castello duo menses obsiderunt, sed frustra; Damianus Multis Peccatis cosacis praeerat; post hanc obsidionem irritam Pactum Nertschiae conclusum est.

Anno 1783 incendium, anno 1785 inundatio Selengiam devastaverunt. Anno 1840 in ripa laeva Selengae Selengia Nova aedificata est. Caput circuli gubernii Ircuitensis erat.

[thumb|left|Fratrum Bestužev [Rebellio Decembristarum|Decembristarum museum Selengiae]]

## Notae
## Nexus externi
* De Selengia in *Lexico encyclopaedico Brockhaus et Efron* 

Categoria:Urbes Buriatiae
Categoria:Condita 1665
Ieiunium Cereris

**Ieiunium Cereris** erat festum Romanum, Cereri deae dedicatum, quod die 4 Octobris (a.d. IV Non. Oct.) celebrabatur, cuius participes esu abstinuerunt. Titus Livius anno 191 a.C.n. libris Sibyllinis monentibus institutum est et quinto anno perfici solebat; tempore Augusti quotannis celebrari incepit.

## Notae
## Fontes alii
* Ovidii *Metamorphoses* I 312; V 534; *Fasti* IV 535
* Horatii *Sermones* II 3, 291

## Nexus externi
* De ieiunio Cereris in *More Maiorum*  
* De ieiunio Cereris in *Dictionnaire des Antiquités Grecques et Romaines de Daremberg et Saglio*  
* Ladislai Vidman commentatio de ieiunio Cereris quinquennali (*Zeitschrift für Papyrologie und Epigraphik*6 Bd. 28 [1978], pp. 87-95)

Categoria:Feriae Romanae
Categoria:Ritus Octobris
Categoria:Ceres (dea)
Interferonum beta 1a

thumb|Interferonum beta 1a
**Interferonum beta 1a** est cytokinum in encephalomyeliditi disseminatae tractando. Reductio frequentia (18%—38%) detrimentorum relata est. Applicatio per iniectionem (subcutaneam vel intramuscularem) necesse est.

Effectus adversus reactiones cutaneae noti sunt. Praeterea febris, fatigatio, musculorum dolor narrati sunt.

## Pinacotheca 

Fasciculus:Implant.png|Reactio adversa cutanea causa interferoni beta 1a

## Notae 
* Encephalomyeliditis disseminatae tractatio
* Systema immunitatis

## Nexus externi 
* Pagina informationis interferoni beta 1a 

Categoria:Cytokina
Categoria:Encephalomyelitis disseminata
Sandalus porosus

***Sandalus porosus*** est species coleopterorum familiae Rhipiceridarum, quae in America Septentrionali endemica est. Larvae sunt ectoparasitoidea cicadoideorum nymphalium.

## Notae
## Bibliographia
*Arnett, R. H. Jr., M. C. Thomas, P. E. Skelley, et al., eds. 2002. *American Beetles, Volume II: Polyphaga: Scarabaeoidea through Curculionoidea.* Boca Raton Floridae: CRC Press. ISBN 978-0849309540.
*Capinera, John L., ed. 2008. *Encyclopedia of Entomology.* Springer. ISBN 978-1402062421.
*Craighead, F. C. 1921. "Larva of the North American beetle *Sandalus niger* Knoch." *Proceedings of the Entomological Society of Washington* 23: 44–48.
*Hallan, Joel. 2010. "Synopsis of the described Coleoptera of the World." *Biology Catalog.* Texas A&M, 6 Iunii 2010.
*Jin, Z. Y., Hermes Escalona, Adam Ślipiński, et Hong Pang. 2013. "Phylogeny and Classification of Rhipicerinae (Coleoptera: Rhipiceridae) with A Review of the Australian Taxa." *Annales Zoologici* 63 (2). .
*Lawrence, J. F., et A. F. Newton, Jr. 1995. "Families and subfamilies of Coleoptera (with selected genera, notes, references and data on family-group names)." In *Biology, phylogeny and classification of Coleoptera: Papers celebrating the 80th birthday of Roy A. Crowson,* ed. Pakaluk et Adam Slipinski, 779–1006. Varsoviae: Muzeum i Instytut Zoologii PAN. SBN 83-85192-34-4.
*LeConte, J. L. 1861. *Classification of the Coleoptera of North America.* Vasintoniae: Smithsonian Miscellaneous Collections 3. ISBN 0665100558. .
*Löbl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.
*Rings, R. W. 1942. "The external anatomy of *Sandalus niger* Knoch (Coleoptera: Rhipiceridae)." *Annals of the Entomological Society of America* 35 (4): 411–25. . ISSN 1938-2901.
*Young, F. N. 1956. "Unusual abundance of *Sandalus* in southern Indiana." *Col. Bulletin* 9: 74.

## Nexus externi
Categoria:Dascilloidea
Categoria:Species animalium
Categoria:Taxa LeConte
Categoria:Taxa 1868
Veneti

* Veneti, gens antiqua, quae litora septentrionalia maris Hadriatici incolebat
* Veneti, gens Gallica
* Veneti, hippodromi Constantinopolitani factio
* Veneti, Venetiarum incolae

## Nexus interni
* Venedi (discretiva)
* Eneti
Index Gini

[thumb|[Graphum (mathematica)|Graphum de ratione curvi Lorenz, ubi indicis Gini A/A+B ]]
thumb|Charta mundi de indice Gini
**Index Gini** est ratio statisticae quae iniquitatem reditus indicat inventa a Conrado Gini, mathematico Italiano. Ratio inter minimum 0 et maxinum 1 mutat. Maxima ratio paupertatem extremam et minima ratio pres 0 aequalitatem ecoconomiam vel bene redistributio divitiarum significat. Et forluma indecis Gini integrale fit:

:\mathrm {Gini} = 1 - 2z\int_0^1 L(k)dF.

## Notae 
Categoria:Oeconomia
Categoria:Sociologia
Categoria:Res statisticae
Please Please Me

***Please Please Me*** primum album gregis musici Anglici The Beatles est, a Parlphone XXII Martii 1963 publicatum, a George Martin productum. Postquam The Beatles de singulis "Love Me Do" et "Please Please Me" magnum bonumque exitum habuissent, primum album suum generare decreverunt, praeterea quod per XXX hebdomadas in culmine tabulae "Record Retailer" fuit.

## Notae
Categoria:Alba The Beatles gregis
Anorus arizonicus

***Anorus arizonicus*** est species coleopterorum familiae Dascillidarum corpore molli plantisque vescentium, quarum omnes in America Septentrionali endemicae sunt.

## Notae
## Bibliographia
*Blaisdell, Frank E. 1934. "Rare North American Coleoptera." *Transactions of the American Entomological Society* 60 (4): 317–26. JSTOR 25077325.
*Capinera, John L., ed. 2008. *Encyclopedia of Entomology.* Springer. ISBN 978-1402062421.
*Guérin-Méneville, F. E. 1843. "Note sur un groupe naturel ou une petite tribu de Coléoptères de la famille des Malacodermes." *Revue Zoologique* 6 (Iulius): 193–94.
*Hallan, Joel. 2010. "Synopsis of the described Coleoptera of the World." *Biology Catalog.* Texas A&M, 6 Iunii 2010.
*Lawrence, J. F., et A. F. Newton, Jr. 1995. "Families and subfamilies of Coleoptera (with selected genera, notes, references and data on family-group names)." In *Biology, phylogeny and classification of Coleoptera: Papers celebrating the 80th birthday of Roy A. Crowson,* ed. Pakaluk et Adam Ślipiński, 779–1006. Varsoviae: Muzeum i Instytut Zoologii PAN. SBN 83-85192-34-4.
*Löbl, I., et A. Smetana. 2006. *Catalogue of Palaearctic Coleoptera, Volume 3: Scarabaeoidea - Scirtoidea - Dascilloidea - Buprestoidea - Byrrhoidea.* Apollo Books. ISBN 978-90-04-30914-2.

## Nexus externi
Categoria:Dascillidae
Categoria:Species animalium
Categoria:Taxa Blaisdell
Categoria:Taxa 1934
Ingulus

**Ingulus** (Ucrainice Інгул) est flumen Ucrainae. In regione Kirovogradensi prope *Brovkovo* vicum incipit, circa 354 chm fluit et in regione Nicolaopolitana in Hypanim vel in limenem Hypanicum Ponti Euxini eodem loco, quo Hypanis, se effluit. Elisabethopolis urbs ad Ingulum sita est et Nicolaopolis Olbiopolitarum in ostio eius. 

## Notae 
## Nexus interni
* Ingulus Minor

## Nexus externi 
Categoria:Flumina Ucrainae
Categoria:Regio Kirovogradensis
Categoria:Regio Nicolaopolitana
Categoria:Systema fluviorum Hypanis Ucrainici
Antenor

thumb|Mausoleum "Antenoris" dictum Patavii.
In *Iliade* Antenor est dux Troianus iam senior qui Priamo consilio adsistit dum filii Iphidamas et Coon et Polybius et Agenor et Archelochus et Acamas pugnant. Uxor ei fuit Theano, Athenae sacerdos. Ante bellum Ulixem Menelaumque, legatos Achaeorum Helenam repetitum venientes, hospitio domi coluit Antenor et postea in consiliis Troianis reddendae Tyndaridis  auctor fuit. Poetae posteriores proditionis  eum suspicabantur ut qui Ulixem intra urbem occulte latentem agnoverit nec indicarit. Certe urbe capta a Graecis  occisus non est sed Enetos, populum e Paphlagonia ortum et post migrationem *Veneti* appellatum, in Italiam duxit ubi Patavium condidit.

De quo sic Vergilius (sunt verba Veneris ad Iovem)ː
  *Antenor potuit, mediis elapsus Achivis,*
 *Illyricos penetrare sinus, atque intima tutus*
 *regna Liburnorum, et fontem superare Timavi,*
 *unde per ora novem vasto cum murmure montis*       
 *it mare proruptum et pelago premit arva sonanti.*
 *Hic tamen ille urbem Patavi sedesque locavit*
 *Teucrorum, et genti nomen dedit, armaque fixit*
 *Troia; nunc placida compostus pace quiescit*

E multis Antenoris filiis  Iphidamas et Coon  Agamemnonis manu perierunt, Archelochus vero et Laodamas Aiacis Telamonii manu, Demoleon Achillis manu.
## Notae 
## Fontes 
* *Aeneis* I.242-249
**Ilias* II.822-3, III.146-224 et 262-313, VII.345-354.
* Titus Livius, *ab Urbe condita* I.1.
## Plura legere si cupis 
*Lucía Adriana Liñares, "El discurso de Anténor en la Ilíada", *Classica, Revista Brasileira de Estudos Clássicos*, 1995ː 173-180 
* Lorenzo Braccesi, *La leggenda di Antenore da Troia a Padova*, Patavii, 1984. Recensio critica
* Ingeborg Espermann, *Antenor, Theano, Antenoriden : ihre Person und Bedeutung in der Ilias*,  A. Hain, 1980 Recensio critica
Categoria:Personae Iliadis